CELEX: 32021D0813
Language: da
Date: 2021-05-20 00:00:00
Title: Rådets afgørelse (FUSP) 2021/813 af 20. maj 2021 om ændring af afgørelse 2014/486/FUSP om Den Europæiske Unions rådgivende mission om reform af den civile sikkerhedssektor Ukraine (EUAM Ukraine)

21.5.2021   
               
               
                  DA
               
               
                  Den Europæiske Unions Tidende
               
               
                  L 180/149
               
            
         RÅDETS AFGØRELSE (FUSP) 2021/813
         af 20. maj 2021
         om ændring af afgørelse 2014/486/FUSP om Den Europæiske Unions rådgivende mission om reform af den civile sikkerhedssektor Ukraine (EUAM Ukraine)
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Union, særlig artikel 42, stk. 4, og artikel 43, stk. 2,
         under henvisning til forslag fra Unionens højtstående repræsentant for udenrigsanliggender og sikkerhedspolitik, og
         ud fra følgende betragtninger:
         
                     (1)
                  
                  
                     Den 22. juli 2014 vedtog Rådet afgørelse 2014/486/FUSP om Den Europæiske Unions rådgivende mission om reform af den civile sikkerhedssektor Ukraine (EUAM Ukraine) (1).
                  
               
                     (2)
                  
                  
                     Den 13. maj 2019 vedtog Rådet afgørelse (FUSP) 2019/761 (2), som forlængede EUAM Ukraines mandat indtil den 31. maj 2021.
                  
               
                     (3)
                  
                  
                     I forbindelse med en strategisk revision af EUAM Ukraine nåede Den Udenrigs- og Sikkerhedspolitiske Komité til enighed om, at EUAM Ukraine bør forlænges indtil den 31. maj 2024, og at en strategisk vurdering bør foretages efter to år med fokus på udviklingen i den politiske dimension.
                  
               
                     (4)
                  
                  
                     Afgørelse 2014/486/FUSP bør derfor forlænges indtil den 31. maj 2024.
                  
               
                     (5)
                  
                  
                     EUAM Ukraine gennemføres i en situation, der kan blive forværret og vil kunne hindre opnåelsen af målene for Unionens optræden udadtil, jf. traktatens artikel 21 —
                  
               VEDTAGET DENNE AFGØRELSE:
         
            Artikel 1
            Afgørelse 2014/486/FUSP ændres således:
            
                        1)
                     
                     
                        I artikel 14, stk. 1, tilføjes følgende afsnit:
                        »Det finansielle referencegrundlag til dækning af udgifterne i forbindelse med EUAM Ukraine for perioden fra den 1. juni 2021 til den 31. maj 2024 udgør 88 500 000 EUR.«
                     
                  
                        2)
                     
                     
                        Artikel 18 affattes således:
                        
                           »Artikel 18
                           Strategisk revision
                           Efter den 31. maj 2023 foretages der en strategisk vurdering af EUAM Ukraine med fokus på udviklingen i den politiske dimension.«
                        
                     
                  
                        3)
                     
                     
                        Artikel 19, stk. 2, affattes således:
                        »Den finder anvendelse indtil den 31. maj 2024.«
                     
                  
         
            Artikel 2
            Denne afgørelse træder i kraft på dagen for vedtagelsen.
         
         
            Udfærdiget i Bruxelles, den 20. maj 2021.
            
               
                  På Rådets vegne
               
               A. SANTOS SILVA
               
                  Formand
               
            
         
         
            (1)  EUT L 217 af 23.7.2014, s. 42.
         
            (2)  Rådets afgørelse (FUSP) 2019/761 af 13. maj 2019 om ændring af afgørelse 2014/486/FUSP om Den Europæiske Unions rådgivende mission om reform af den civile sikkerhedssektor Ukraine (EUAM Ukraine) (EUT L 125 af 14.5.2019, s. 16).